b'\n_START_ARTICLE_\nFiat Palio\n_START_PARAGRAPH_\nFiat Palio on Fiatin vuosina 1996\xe2\x80\x932017 valmistama pieni henkil\xc3\xb6automalli. Palio ja sen sedan-korinen sisarmalli Siena oli suunnattu erityisesti kehittyviin maihin, ja niiden pohjalta kehitettiin my\xc3\xb6hemmin hieman suurempi malli, Fiat Albea. Vuonna 2011 esiteltiin t\xc3\xa4ysin uusi toisen sukupolven Palio, mutta alkuper\xc3\xa4inen malli s\xc3\xa4ilyi edelleen tuotannossa vuoteen 2016 saakka. Vuonna 2017 Palion korvaajaksi esiteltiin Fiat Argo.'